Správa o činnosti ASP v roku **2017**

**30. januára 2017** v Bratislave prebiehala tradičná Januárová porada, ktorú poriada Ministerstvo školstva, vedy, výskumu a športu Slovenskej republiky s predstaviteľmi krajanských organizácií. Členovia ASP a zároveň aj predstavitelia Výboru pre vzdelávanie NRSNM a Osvetovej komisie Matice slovenskej v Srbsku hodnotili minuloročné aktivity, ktoré realizovala Univerzita Mateja Bela z Banskej Bystrici, Univerzita Komenského z Bratislavy a Filozofická fakulta z Bratislavy v spolupráci so slovenskými zahraničnými školami v Srbsku, Rumunsku, Maďarsku, Ukrajine, Chorvátsku a Poľsku.

**10. marca 2017** v Slávnostnej sieni Gymnázia Jána Kollára so žiackym domovom sa uskutočnilo výročné zhromaždenie Asociácie slovenských pedagógov. Prítomní zo 90 učitelia z Báčky a Banátu.

**10. marca** **2017** v organizácii ASP v Slávnostnej sieni Gymnázia Jána Kollára so žiackym domovom sa uskutočnila prezentácia príručky z matematiky a prírodných vied *Matematika od stredoveku po 18*.*storočie* autora Jána Šimoniho.

**3. apríla 2017** v ZŠ mladých pokolení v Kovačici realizovaný projekt Noc s Andersenom – projekt prvýkrát realizovaný v Srbsku.

**26. – 29. apríla 2017** odborný seminár pre učiteľov slovenského jazyka a literatúry, dejepisu a občianskej výchovy zo zahraničia v organizácii Žilinského samosprávneho kraja. Zúčastnili sa učitelia zo Srbska a Maďarska.

**6. mája 2017 -** 5. ročníkBiblickej olympiády – Aktív učiteľov náboženstva, ktorý pôsobí v rámci ASP spoluorganizoval súťaž základných a stredných škôl s vyučovacím jazykom slovenským na Gymnáziu Jána Kollára so žiackym domovom v Báčskom Petrovci.

**12. mája 2017** v Bratislave sa uskutočnilo 5. zasadnutie Sekcie pre strednú, južnú a západnú Európu Komisie pre školstvo a vzdelávanie Úradu pre Slovákov žijúcich v zahraničí (ÚSŽZ).

**20. mája 2017** v ZŠ Jána Amosa Komenského v Kulpíne bola Republiková súťaž zo slovenského jazyka pre žiakov základných škôl. Súťažilo úhrnne 72 žiakov 7. a 8. ročníka zo všetkých prostredí, kde sa vyučuje slovenčina ako materinský jazyk. ASP bola spoluorganizátorkou súťaže a pracovného stretnutia Aktívu učiteľov slovenčiny.

Od **19- 20. mája 2017** v spoluorganizácii ASP a Výboru pre vzdelávanie NRSNM na Gymnáziu Jána Kollára so žiackym domovom v Báčskom Petrovci a v priestoroch Materskej školy Včielka v Báčskom Petrovci prebiehalo akreditované výjazdové vzdelávacie podujatie pre slovenských učiteľov v Srbsku, Rumunsku a v Chorvátsku . Na výjazdovom vzdelávacom podujatí prednášali odbroníci z Centra ďalšieho vzdelávania Univerzity Komenského z Bratislavy.

**28. mája 2017** na petrovskom gymnáziu realizovaná Republiková súťaž zo slovenského jazyka pre 47 žiakov zo stredných škôl (Báčsky Petrovec, Kovačica, Stará Pazova a Nový Sad) . ASP spoluorganizátor súťaže.

V **auguste** počas Slovenských národných slávností ASP brala účasť na Stretnutí slovenských dolnozemských učiteľov.

**9. septembra 2017** v mestečku Pukance (Slovenská republika) zasadala Komisia na udelenie ceny Samuela Tešedíka.

**14. – 15. septembra 2017** v PU Včielka v Báčskom Petrovci sa uskutočnil prvý ročník seminára pre učiteľky materských škôl z Dolnej zeme ( z Maďarska, Rumunska a Srbska). Spoluorganizátori ASP, NRSNM a Združenie slovenských vojvodinských vychovávateliek. Nositeľ projektu ASP.

**29. septembra 2017** seminár pre slovenských žiakov z Maďarska, Rumunska, Chorvátska a Srbska pod názvom *Mladí dolnozemci – tvorba a priateľstvo predovšetkým (tvorivé dielne na udržiavanie slovenskosti).* Seminár sa realizoval v ZŠ Jána Čajaka za účasti 72 žiakov. ASP je nositeľom a organizátorom tohoto výchovno-zdelávacieho projektu.

**7. októbra 2017** Medzinárodná vedecká konferencia *Interkulturálnosť vo vzdelávaní 2017* v študentskom dome Európa v Novom Sade. Účasť ASP. Organizátori konferencie Pedagogický ústav Vojvodiny a Filozofická fakulta univerzity v Novom Sade.

**9. októbra 2017** v ZŠ Janka Čmelíka v Starej Pazove (pre Sriem), **11. októbra 2017** v ZŠ Jána Čajaka v Báčskom Petrovci (pre Báčku) a **18. októbra 2017** v ZŠ maršala Tita v Padine (pre Banát) Výbor pre vzdelávanie NRSNM a ASP na príkaz Ústavu pre hodnotenie kvality vzdelávania a výchovy usporiadali prezentovanie nových vzdelávacích štandardov zo slovenského jazyka pre základné a stredné školy s vyučovacím jazykom slovenským a nové osnovy založené na vzdelávacích výkonoch zo slovenského jazyka pre 5. ročník základnej školy a slovenský jazyk s prvkami národnej kultúry, ako aj dodatkov z dejepisu

**13. – 14. októbra 2017** v Nadlaku slávnostné udelenie prestížneho medzinárodného učiteľského ocenenia - Ceny Samuela Tešedíka. ASP je jedna z troch zriaďovateľov Ceny ASP spoluorganizátorka 8. Stretnutia slovenských dolnozemských učiteľov. Na tomto celodennom učiteľskom seminári prezentovali príspevky zo desať predstaviteľov slovenských učiteľov z Maďarska, Rumunska, Chorvátska a zo Srbska.

**20. októbra 2017** v v priestoroch Domu národností v Szegede (Maďarsko) sa uskutočnila koordinačná porada z oblasti vzdelávania v rámci realizácie dolnozemských projektov, ktoré zastupujú Demokratický zväz Slovákov a Čechov a Spoločnosť pre edukáciu a poradenstvo Ivana Krasku v Rumunsku, Čabiansku organizáciu Slovákov z Maďarska, Výbor pre vzdelávanie NRSNM v Srbsku, Asociácia slovenských pedagógov a Osvetová komisia MSS.

**22. – 27. októbra 2017** v Modre metodicko-vzdelávací seminár pre učiteľov zo škôl s vyučovacím jazykom slovenským v zahraničí. Organizátor Centrum ďalšieho vzdelávania Univerzity Komenského v Bratislave.

**2. novembra 2017** v petrovskej škole prezentácia antológie prózy pre deti slovenských autoriek z Maďarska, Rumunska, Slovenska a Srbska *Jednozubý úsmev* zostavovateliek Viery Benkovej a Etely Farkašovej. Spoluorganizátor ASP.

**4. novembra 2017** 44. – rozhlasová súťaž mladých recitátorov v Štúdiu M Novosadského rozhlasu (súťažilo 61 žiakov zo základných a stredných škôl a vysokoškolských študentov). Podujatie podporili NRSNM a ASP.ASP je nositeľom projektu.

**11. novembra 2017** v petrovskej škole sa uskutočnil 9. ročník seminára pre žiakov z 12 základných škôl (Kulpín, Hložany, Selenča, Pivnica, Stará Pazova, Erdevík, Aradáč, Kovačica, Padina, Kysáč, Silbaš a Petrovec) pod názvom *Kalendárne zvyky a sviatky.*Spoluorganizátorkou a nositeľkou projektu ASP.

**11. novembra 2017** pracovné stretnutie Aktívu učiteľov slovenčiny – prezentácia kovačickej školy o úspešnej realizácii dvoch medzinárodných projektov.

**15. novembra 2017** – realizácia projektu ASP pod názvom *Výmenný zájazd žiakov ZŠ Jána Čajaka so žiakmi zo Slovenskej školy v Sarvaši.* 31 žiakov a 9 učitelia hosťovali s divadlom Únos starkých v sarvašskej škole s cieľom posilňovať identitu a pestovať slovenčinu.

**18. novembra 2017** v Nadlaku ASP so sídlom v B. Petrovci, Spoločnosť pre edukáciu a kultúru so sídlom v Nadlaku a Pedagogické metodické centrum Slovákov Maďarsku so sídlom v Békešskej Čabe usporiadali pracovné stretnutie, na ktorom sa rozhodli o spoločnom organizovaní Medzinárodnej konferencie k otázkam slovenského národnostného školstva a zachovávania národnostného povedomia v krajinách strednej, južnej a východnej Európy.

**25. novembra 2017** v ZŠ Jána Čajaka v Petrovci realizovaná 18. výtvarnícka kolónia Makovička. Účastníci žiaci a pedagógovia z 8. vojvodinských základných škôl (Stará Pazova, Kulpín, Kysáč, Hložany, Pivnica, Selenča, Maglić a Petrovec). V rámci výtvarníckej kolónie sa uskutočnilo pracovné stretnutie Aktívu učiiteľov výtvarnej kultúry. (ASP nositeľka projektu).

**4. decembra 2017** v Hložanoch realizovaný tematický večierok na tému *Kampaň 16 dní aktivizmu proti násiliu páchanému na ženách* a predstavenie tímu, ktorý pripráva srbsko-slovenský slovník administratívno-právnickej terminológie. (priama účasť ASP)

**7. decembra 2017** realizovaný divadelný zájazd žiakov petrovskej školy do základných škôl v Kovačici a v Padine.Nositeľ projektu Žiaci žiakom je ASP.

**8. decembra 2017** prvé zasadnutie programovej konferencie Svetového združenia Slovákov v zahraničí na tému strategických a aktuálnych otázok ďalšieho posilňovania spolupatričnosti Slovákov v zahraničí. Účasť ASP.

**12. decembra 2017** v ZŠ 15. októbra v Pivnici v organizácii NRSNM a ASP a za finančnej pomoci ÚSŽZ sa uskutočnil žiacky kvíz *Poznaj svoju minulosť* . Zúčastnilo sa 9 základných škôl (Selenča, Hložany, Petrovec, Pivnica, Kovačica. Erdevík, Aradáč, Padina, Stará Pazova). Po kvíze nasledovalo vyhodnotenie projektu Moji slovenskí predkovia. (Nositeľ projektu ASP)

**13. decembra 2017** realizovaný divadelný zájazd žiakov petrovskej školy do pivnickej základnej školy. Nositeľ projektu Žiaci žiakom je ASP.

**25. decembra 2017** za finančnej pomoci Pokrajinského sekretariáru pre vzdelávanie, správu a predpisy vyšlo nové číslo internetového časopisu Čaroslov (VI. ročník, číslo 9) - spoločného časopisu žiakov slovenských vojvodinských škôl. Nositeľom projektu je ASP.

Na sklonku roka 2017 ASP zaslala na ÚSŽZ úhrne 16 projektov (autori projektov: Svetlana Zolňanová, Mária Andrášiková, Zuzana Maglovská, Mariena Stankovićová-Kriváková, Daniela Triašková, Vlasta Werleová), 7 projektov bolo scválených a 9 zamietnutých.

V roku 2017 ASP mala rôznorodú činnosť, s ktorou treba byť spokojný, pretože ASP je profesijné neziskové mimovládne združenie a nemá vlastné príjmy. Jej práca a jestvovanie závisí od ochoty a vôle iných inštitúcií, predovštkým NRSNM, Pokrajiny APV, ÚSŽZ...

Mária Andrášiková

predsedníčka

Asociácie slovenských pedagógov